Linares, Jaén
Linares je grad i općina od 58,449 stanovnika u centru Španjolske u Provinciji Jaén, nekad poznat kao snažni rudarsko - industrijski centar.

Geografske karakteristike 

Linares leži u brdima Sierre Morene na 419 metara nadmorske visine, udaljen pedesetak km sjeverno od svog administrativnog centra Jaéna.

Historija 

Linares se prvi put pojavljuje u historijskim arhivima 1155. za vladavine Alfonsa VII, ali pod jurisdikcijom Baeza - grada koji je tad bio puno važniji od Linaresa. U to vrijeme Linares nije bio ništa drugo već malo selo oko zamka Maurskog porijekla. Sredinom 16. vijeka zahvaljujući poljoprivredi i stočarstvu, narasla je trgovina i povećalo stanovništvo, pa mu je Felipe II dao status općine.
Tokom 17 i 18. vijeka rudarska se aktivnost značajno povećala, i to manje više zahvaljujući iskapanju olova.

Tokom 19. vijeka Linares je konsolidirao svoju poziciju vodećeg rudarsko - industrijskog centra Provincije Jaén. Najviše zahvaljujući dolasku željeznice i novim mašinama i rudarskim tehnikama. Brzo je rastao od 6000 stanovnika koliko je imao 1849. do 36.000 1877. 

Krajem 20. vijeka počela je recesija, posljednji rudnik je zatvoren 1991., a zatvorena je i tvornica terenskih vozila Santana Motor.

Gradovi pobratimi 
  Linares, Meksiko
  Linares, Čile
  Linares, Kolumbija
  Tomaszów Mazowiecki, Poljska
  Castres, Francuska

Izvori

Vanjske veze

 Ayuntamiento de Linares   

Gradovi u Španiji
Andaluzija